Палтаўская

Палтаўская (руск.: Полтавская) — станіца ў Краснадарскім краі. Адміністрацыйны цэнтр і найбуйнейшы населены пункт Краснаармейскага раёна. Утварае МУ Палтаўскае сельскае паселішча. Геаграфія Станіца размешчана на берагах Палтаўскага ерыка, гэтая рака задоўга да ўтварэння станіцы называлася «Сухая Ангалы» («Ангалы» ў перакладзе са старажытнацюркскага — «які мае маці», а рака «Ангалы» сёння мае іншую назву — «Ангелінскі ерык»), цячэ ў межах дэльты Кубані, за 65 км на паўночны захад ад Краснадара, за 12 км на поўнач ад Славянска-на-Кубані. Станіца акружаная рысавымі чэкамі. Агульная яе плошча — 17 км². Чыгуначная станцыя Палтаўская на ветцы Крымск — Цімашоўск. Гісторыя Заснаванае ў 1794 годзе Палтаўскае куранное паселішча з’яўляецца адным з першых сарака паселішчаў чарнаморскіх казакоў на Кубані (гл. Кубанскія казакі). Назва перанесена з аднайменнага курэня Запарожскай Сечы, названага ў сваю чаргу па горадзе Палтава. У снежні 1932 года было цалкам выселена на Урал ўсё насельніцтва станіцы Палтаўскай. На іх месца паселены сем’і дэмабілізаваных чырвонаармейцаў, выхадцаў з Цэнтральнай Расіі і Беларусі. Станіца атрымала іншае імя — Краснаармейская. У 1994 годзе станіцы было вернута гістарычнае імя. У гады Вялікай Айчыннай вайны побач са станіцай размяшчаўся ваенны аэрадром ст. Краснаармейская, які атрымаў назву па бліжэйшаму населенаму пункту. Прыкрыццё раёна забяспечваў 508-ы асобны зенітны артылерыйскі дывізіён (508 озадн РГК). Спорт У станіцы базіруецца матабольны клуб «Кіравец». Вядомыя ўраджэнцы Адрыян Фёдаравіч Міхайлаў (1853−1929) — рускі рэвалюцыянер, народнік. Анатоль Іванавіч Аўсяннікаў (1936−1979) — савецкі журналіст-міжнароднік, перакладчык, паліглот. Павел Андрыянавіч Пода (1908−1943) — Герой Савецкага Саюза. Літаратура Радин А., Шаумян Л. За что жители станицы Полтавской выселяются с Кубани в северные края. М.: Партиздат, 1932. Соловьёв В. А. Суворов на Кубани: 1778—1793. — Краснодарское книжное издательство, 1986. — 190 с. — 15 000 экз. Спасылкі Сайт станіцы ПалтаўскайАрхівавана 1 красавіка 2022. Сайт Адміністрацыі Палтаўскага сельскага паселішчаАрхівавана 9 ліпеня 2021.